runetrust/blame-folketinget-dk huggingface dataset:
Karin Gaardsted (S), 2013-04-04:
Omdannelsen af det statslige lodsvæsen vil medføre, at Danpilot kan drive sin virksomhed på mere markedslignende vilkår og hermed skabe et mere konkurrencedygtigt og kundeorienteret udgangspunkt for den fremtidige varetagelse af de danske lodsopgaver.
Mette Thiesen (DF), 2025-01-28:
Det er jo noget af det, man lærer med den demokratiske dannelse i folkeskolen: Man skal argumentere, og man skal hele tiden, hvad skal man sige, bruge sine argumenter i stedet for at bruge andet, eksempelvis vold og trusler, som jo stadig væk vil være ulovligt, selv om man fjerner § 266 b.
Kristian Bøgsted (DD), 2025-01-15:
Mener ministeren, at det vil være rimeligt at finde en kompensationsordning for muslingefiskerne, så de kan forlade erhvervet uden risiko for konkurs nu, hvor de nye regler om dybdegrænser har fjernet en så stor del af deres eksistensgrundlag, at det ikke længere er økonomisk bæredygtigt at forrente de både og kvoter, de har investeret i?
Søren Kolstrup (EL), 2001-04-20:
Når vi ser på det samlede lovforslag, kan Enhedslisten under ingen omstændigheder støtte det, som det ligger, men vi ville da selvfølgelig kun blive glade, hvis det kunne lykkes under udvalgsarbejdet at få ændret det på afgørende punkter og få stukket en kæp i hjulet på den her fusionsøvelse mellem fru Else Winther Andersen og fru Margrethe Vestager.
Hans Christian Schmidt (V), 2019-01-18:
Derudover foreslås det så, at Sund og Bælt-koncernen kan forberede opgaver med henblik på regulering af vejtrafikken efter transport-, bygnings- og boligministerens beslutning, og rammejusteringen tildeler således ikke koncernen en konkret opgave, men giver udelukkende mulighed for at foretage forberedende aktiviteter, som er nødvendige for eventuelt at gøre koncernen klar til på et senere tidspunkt at få tildelt konkrete opgaver ved lov.
Per Kaalund (S), 2003-12-10:
Men det, jeg gerne ville spørge ministeren om, for vi er enige fra Socialdemokratiets side i spørgsmålet om holdningsbearbejdelse, informationskampagne osv., er, om det også kan komme til at indgå i det videre arbejde, at der afsættes de fornødne midler til informationskampagner og oplysningskampagner specielt målrettet visse grupper?
Anders Fogh Rasmussen (V), 2008-10-09:
Men altså, jeg må sige, at det var, efter at jeg har hørt hr. Villy Søvndals indlæg i dag, for jeg havde jo set frem til, at beruset af al den medvind, som hr. Villy Søvndal gennem lang tid havde haft, ville hr. Søvndal præsentere os for et fantastisk politisk indlæg, et klart socialistisk alternativ og klare svar på de spørgsmål, der blev stillet.
Tom Behnke (KF), 2006-05-05:
Vi har i stort omfang statistikker og årstabeller, som afdækker det her område, og de mange statistikker og årstabeller sammenholdt med de kriminalstatistikker, der i øvrigt findes, kan give et ganske godt indtryk af, i hvilket omfang politiet benytter sig af at få en dommerkendelse til aflytningen.
Lisbeth Bech Poulsen (SF), 2018-01-10:
Ville det ikke være betryggende for os alle sammen, når jeg nu også ved, at ministeren vil det, der er til Danmarks bedste – og det er jo at sikre flest mulige skattekroner til velfærd eller til skattelettelser – at få sådan en second opinion, altså også få en anden juridisk vurdering, så vi kan vide os på helt sikker grund?
Kristian Thulesen Dahl (DF), 2014-06-10:
Det, jeg bare forsøger at sige, er, at når man i politik fra Socialdemokratiets side – i mindre grad fra De Radikales side, for de gik til valg på noget andet – begynder at bruge det der ord garanti over for danskerne, så tror jeg bare, man skal være lidt varsom.
Sonja Mikkelsen (S), 2000-03-28:
Jeg er imidlertid enig med forslagsstillerne i, at apotekerlovens afgrænsning af sygehusapotekernes virksomhedsområde forhindrer etablering af et frugtbart og for begge parter nyttigt samarbejde mellem en privat virksomhed og et sygehusapotek. Jeg er derfor indstillet på at fremsætte et forslag til lov om ændring af lov om apoteksvirksomhed, der gør det muligt at etablere et sådant samarbejde, og som naturligvis samtidig vil gøre det muligt at videreføre samarbejdet mellem centralapoteket på Fyn og den fynske virksomhed.
Jann Sjursen (KRF), 2001-12-13:
For det, man har sagt, er, at man vil skære 1,5 mia. kr. i den bistand, vi giver til udviklingslandene, og vi giver over Mifresta-rammen, og det er ganske enkelt uacceptabelt og helt uden sammenhæng med den høje profil, regeringen også med Kristeligt Folkepartis støtte gerne vil have, når det gælder de danske bidrag af militær karakter til at få bekæmpet terrornetværkerne i Afghanistan.
Jane Heitmann (V), 2016-11-18:
Man har det udgangspunkt, at nu følger vi lige pludselig ikke Sundhedsstyrelsens anbefalinger, selv om vi jo netop med lovforslaget her dels monitorerer, dels sikrer, at der er en forsikringsordning – og vi monitorerer i 3 år, fuldstændig ligesom der er lavet en forsøgsordning i 3 år.
Martin Lidegaard (RV), 2023-11-28:
Hvis vi starter med 2025-målet, lavede vi jo en aftale sammen i sin tid om, at vi skulle nå nogle CO 2 -reduktioner i 2025, og vi blev også enige om, at det skulle vi måle over 3 år i gennemsnit, for at de enkelte udsving i de enkelte år ikke dominerede, men vi fik et gennemsnit.
Søren Søndergaard (EL), 2001-04-17:
Så er det bare, at jeg vil høre, om ikke ministeren kunne løfte sløret for: Hvad er det så for nogle EU-lande, som har kæmpet imod de her forbedringer, og i hvilket omfang er det lykkedes for dem at forhindre de forbedringer, som den danske regering har kæmpet for?
Lars Christian Lilleholt (V), 2016-05-17:
Det er min opgave som minister at håndtere den udfordring, der er, så godt som overhovedet muligt og leve op til det ansvar, som det er, når man er minister og er i regering, samt sikre, at vi gør alt, hvad der er muligt, for at håndtere den situation, som vi er i, så godt som overhovedet muligt.
Trine Bramsen (S), 2021-11-30:
Jeg har ingen forudsætninger for at sige, at det skulle være britiske eller amerikanske efterretninger, men det, jeg har en klar forventning om, er, at der er en kraftig refleksion over, hvad det er for efterretninger, man har baseret den samlede vurdering på, hvad der har indgået, og også, om der er nogen af dem, der har været tillagt en for høj grad af værdi.
Jesper Langballe (DF), 2003-04-29:
Som en flodbølge af mennesker, som strømmer af sted, og hvor den enkelte er nødt til at lade sig rive med, for ellers bliver han trampet ned, men så siger man, at det jo er os alle sammen, det er fællesskabet, ikke sandt? Så vil jeg endelig sige, at der såmænd ikke er noget i vejen med strategier, og det, at en bestyrelse skal opstille nogle universitetsstrategier, kunne man godt leve med.
Søren Pind (V), 2016-11-17:
Mit partis fulde navn lyder faktisk Venstre, Danmarks Liberale Parti, så der er nogle sådan forskellige fælles hensyn, som varetages med den fællesbetegnelse i fire ord, som jeg meget gerne vil redegøre nærmere for over for hr. Rune Lund en dag over måske en enkelt pilsner.
Per Clausen (EL), 2008-05-22:
Vi interesserer os for arbejdstagerrettigheder, vi interesserer os for menneskerettigheder, og jeg er da sikker på, at i de tilfælde, hvor vi kan nævne, at det, at vi handler bestemte varer med Kina, fører til øget undertrykkelse af menneskerettigheder og arbejdstagerrettigheder, siger vi, at det vil vi se meget kritisk på og det vil vi gribe ind over for og det vil vi stoppe.
Per Clausen (EL), 2007-03-30:
Derfor kan jeg også rolig sige, at alle de kritiske bemærkninger, der er kommet om, at det her ikke er tilstrækkeligt, og de eksempler, som både ministeren og andre ordførere har nævnt, på, hvad der skulle med, for at det kunne blive et rigtig godt og velfungerende it-sikkerhedsråd, deler jeg for så vidt.
Hans Christian Schmidt (V), 2009-11-11:
Det er jo en nyskabelse, at man både rejser en forespørgselsdebat og vil diskutere, hvordan kommunerne bliver behandlet, samtidig med at både fjernsyn og aviser er fyldt med, at SF og Socialdemokratiet har ladet sig fuldstændig styre af LO, der har udarbejdet deres partiprogrammer.
Peter Hansen-Nord (V), 2000-04-25:
Derfor er konklusionen vel, at klimaforandringer over tid er reglen og ikke undtagelsen, og jeg er fremdeles dybt imponeret over de medmennesker, der er fast overbeviste om, at vi flytter noget som helst ved at reducere den 3 pct.s menneskeskabte påvirkning med 5, 10, 20 eller 30 pct.
Carolina Magdalene Maier (ALT), 2015-11-03:
Jeg kunne rigtig godt tænke mig, at der også havde stået, at hensigten var at styrke den sociale bæredygtighed i samfundet, for det, der er vigtigt i forhold til at komme til Danmark og få et job, er jo, at ikke alene hjælper man en udlænding med at få et job ved at gøre det nemmere, men det styrker jo også dansk erhvervsliv og social bæredygtighed på arbejdspladsen, når vi blander forskellige kulturer og forskellige kompetencer og forskellige erfaringer.
Morten Dahlin (V), 2025-02-20:
Altså, hvis man kigger på det, vi har gjort i forhold til de kystnære forsøgsprojekter, der skal fremme turisme, så er vi jo – uden at gå særlovvejen – gået dispensationsvejen med enkeltprojekter, hvor vi har sagt: Det her projekt er så godt, at det kan man godt få lov til at lave på Sydfyn eller tæt på Holstebro.
Villy Søvndal (SF), 1999-11-11:
Jeg vil spørge hr. René Skau Björnsson: Er det et forkert synspunkt det, der her fra forslagsstillerne gives udtryk for efter Socialdemokratiets nuværende opfattelse, er det et forældet synspunkt, et antikveret synspunkt, eller er det stadig væk Socialdemokratiets synspunkt? Det er jo magtfulde folk, der står bag lovforslaget, om man så må sige.
Mette Thiesen (DF), 2025-03-25:
Jeg har selv kendt til problemet i forhold til det her med dårlig ledelse, management by fear og det her forsøg på at lukke ned siden, jeg tror 2013 eller 2014, hvor jeg sådan set også selv blev indkaldt til en kammeratlig samtale hos politiet, fordi jeg havde skrevet nogle ret kritiske lokalindlæg, hvor jeg faktisk fremførte nogle af de her sager i forhold til noget af det, politiet fortalte mig.
Peter Skaarup (DF), 2005-04-19:
Mit spørgsmål går på: Hvis nu det bliver nej i Frankrig, vil den danske regering og Venstre så argumentere for det samme, som Tony Blair har gjort i England, at så vil man aflyse den folkeafstemning, vi skal have, fordi vi jo så er sikre på, at ét land har sagt fra over for EU-forfatningen, og at hele projektet så falder?
Samira Nawa (RV), 2019-10-08:
Først og fremmest vil jeg sige, at det glæder os i Radikale Venstre, at vi nu med det her lovforslag tager fat på at lette grænsehindringer i rigsfællesskabet – et arbejde, som hr. Edmund Joensen og hr. Sjúrður Skaale med deres forhenværende kollegaer fra Grønland i 2014 indledte med beslutningsforslaget om en styrket indsats mod grænsehindringerne.
Trine Pertou Mach (EL), 2023-03-14:
Og så gælder det kampen for værdier som demokrati og modstand mod reaktionære og undertrykkende regimer, hvor EU ofte i alt for høj grad ser til, mens lande som Polen og Ungarn bevæger sig i en mere og mere reaktionær og antidemokratisk retning, og hvor man fortsat vælger at gøre det økonomiske samarbejde med undertrykkende regimer større.
Pelle Dragsted (EL), 2024-12-03:
Det er jo helt tydeligt, at i rigtig mange landkommuner, rigtig mange landdistrikter har folk oplevet en faldende købekraft, mens man, hvis vi kigger sådan lige rundt omkring de par kvadratkilometer, der omgiver den her bygning, har haft en pæn indkomstfremgang.
Nanna Westerby (SF), 2009-01-22:
Der findes en række lande, hvor IB er brugerbetalingsfinansieret, og det har vi i SF fra starten sagt klart nej tak til, for det er for SF et helt afgørende princip, at man ikke skal betale for sin uddannelse i Danmark - det sikrer lige adgang for alle, det sikrer, at alle har mulighed for at få en god uddannelse - og det er et princip, vi vil holde fast i.
Mette Frederiksen (S), 2016-12-13:
For de lønmodtagere, der nu er i halvtredserne, er da begyndt at planlægge, hvordan de skal trække sig tilbage fra arbejdsmarkedet, og jeg kender da flere lønmodtagere, som allerede nu er i tvivl, om de kan holde, til de er 67 år, og om de kan stå distancen, altså om de kan blive ved med at køre bus, om de kan blive ved med at gøre rent, om de kan blive ved med at passe arbejdet i hjemmeplejen, på slagteriet eller i de andre brancher, og som er nedslidningstruede, men statsministeren vil ikke sætte et konkret tal på.
Eigil Andersen (SF), 2015-04-30:
I mange tilfælde kan der også være tale om, at nogle lønmodtagere, når de skal have feriepengene udbetalt, i virkeligheden er kommet på en offentlig overførselsindkomst, som betyder, at hvis de får feriepengene, kan det modregnes i deres offentlige forsørgelse.
Marianne Jelved (RV), 1999-03-18:
Det var i hvert fald konklusionen på Økonfins møde i mandags. Så et tilsagn om, at regeringen med alle de muligheder, der er, vil gå aktivt ind i afværgeforanstaltninger, hjælp til lokalområderne for at løse de problemer, der opstår, når - og jeg sagde ikke hvis, men når - det afgiftsfri salg stopper den 30. juni 1999. Derfor vil regeringen selvfølgelig ikke anbefale, at der stemmes ja til nogen af de tre foreslåede vedtagelser.
Ole Sohn (SF), 2004-12-09:
Fordi det er et område, hvor vi netop i en tid, hvor vi har høj arbejdsløshed, kan sige, at vi kan gå ind og skabe nye grønne jobs i den private sektor, at vi kan skabe jobs, der har den afledte effekt, at man sparer på drikkevandsressourcerne og mindsker forureningen af grundvandet.
Anni Matthiesen (V), 2021-04-28:
Jeg er bekendt med, at der faktisk er virksomheder, som måske både har en frisørsalon og en parykbutik side om side, men fordi man har en frisørsalon, har man ikke haft mulighed for egentlig at kunne hjælpe kræftramte kvinder med at få en paryk.
Kristian Pihl Lorentzen (V), 2011-10-26:
Jeg tror, vi er meget enige om, at situationen omkring IC4 er meget alvorlig, og at hele IC4-affæren er problematisk for togdriften i alle dele af Danmark, og at vi derfor skal have fundet en løsning i fællesskab, forhåbentlig i bred politisk enighed.
Magnus Heunicke (S), 2021-04-28:
Jeg kan oplyse, at mit ministerium i starten af året har været i kontakt med dele af parykbranchen omkring de nu tidligere gældende regler for parykbutikker og også om muligheden for, at f.eks. kræftpatienter, som der spørges til her, kunne sikres adgang til at få en paryk.
Jesper Langballe (DF), 2005-04-21:
Jeg vil så lige føje dette spørgsmål til: Hvordan kan det være, at hr. Morten Bødskov, som jo er folkevalgt politiker, lader sin egen bedømmelse af, hvorvidt der er beviser for, at Hizb-ut-Tahrirs opfordringer til drab er anstiftelse af vold, afhænge af Rigsadvokaten?
Per Clausen (EL), 2010-01-29:
Det er bare for, at folk skal kunne forstå, at der er en årsag til, at der er gået uendelig mange møder og uendelig lang tid, inden man er nået frem til resultatet, og vi står her midt under debatten og venter på den færdige tekst, og det skyldes altså, at der også har været visse politiske uenigheder og ikke kun sådan meget tekniske uenigheder.
Mogens Jensen (S), 2020-10-30:
Det er jo, og det tror og håber jeg da at vi alle kan være enige om, en forfærdelig situation, som masser af virksomheder er i med den her corona, og hvor vi som samfund bruger milliarder af kroner på at understøtte vores erhvervsliv for at sikre, at der også er et liv på den anden side af coronaen.
Ole Sohn (SF), 2012-03-13:
For ligesom dels at respektere, at lukkeloven beror på et bredt forankret forlig i Folketinget, dels respektere det, at der har været nedsat et detailhandelsforum, som har forsøgt at afveje synspunkterne for og imod, har vi valgt at fremsætte et lovforslag, som meget tekstnært – tror jeg at det hedder – følger den dispensationsmulighed, der var der tidligere.
Lene Espersen (KF), 1998-04-01:
Når man ved, at Danmarks grænser krydses 80 millioner gange årlig, heraf af omkring små 6.000 asylsøgere, virker det en smule ineffektivt og som spildte kræfter at bruge politiets kostbare tid på personkontrol mellem EU-landene frem for at styrke de ydre grænser og forbedre bekæmpelsen af den grænseoverskridende kriminalitet.
Marianne Jelved (RV), 2011-11-17:
Det kan godt være, at Det Radikale Venstre er det eneste parti, som ikke går ind for, at der kan tales om løftebrud, fordi man gør noget andet efter et valg, end man sagde inden et valg, men det er måske, fordi Det Radikale Venstre er et parti, som vedstår sig folkestyrets hele grundidé, nemlig at man indgår kompromiser og derfor ikke kan gå ud og sige til vælgerne, nøjagtig hvordan tingene vil se ud efter valget, når man ikke ved, om man har 90 mandater bag det.
Birthe Rønn Hornbech (V), 2010-01-28:
Så jeg kan sige, at jeg ikke selv er afklaret om det spørgsmål, fru Bente Dahl stiller, men det er ikke noget, jeg vil begynde at gøre midt under behandlingen af et lovforslag; så skal der være en høringsrunde, og jeg skal hjem og undersøge det nærmere.
Rasmus Nordqvist (ALT), 2019-01-17:
For vi ved jo allerede nu, at forhandlingerne er i gang – de er endda også nået rigtig langt på en række områder – og det synes jeg selvfølgelig vi fra dansk side skulle deltage i, og der er regeringen jo bedst stillet, hvis de har et mandat fra Folketinget at holde sig til.
Pia Olsen Dyhr (SF), 2013-12-20:
Så bliver jeg altså nødt til at sige, at hvis man taler om social dumping, er man også nødt til at handle på det, og jeg noterede mig, at Venstres trafikordfører under førstebehandlingen jo sagde, at Venstre ikke er villig til at stramme bøderne, at de egentlig også gerne vil snakke om at sætte nogle af bøderne ned, og at de i virkeligheden mener, at der skulle være mindre bøder bl.a. for bagateller.
Maria Durhuus (S), 2024-05-03:
Det er rigtigt, at den er startet for mange, mange år siden, men det er jo ligesom med andre ting, at verden så ikke er statisk, og derfor ser jeg også frem til, at vi, jævnfør regeringsgrundlaget, får nedsat en arbejdsgruppe, hvor vi i fællesskab kan blive klogere på, hvordan vi sikrer ordentlige levevilkår, og også, hvordan vi sikrer, at alle har et liv, der er til at leve og til at holde ud, både før og efter man har levet og været i prostitution.
Gitte Lillelund Bech (V), 2002-02-28:
Antallet af linjer, antallet af indgange til erhvervsuddannelsessystemet er blevet skåret ned fra en hel masse, som var ekstremt specifikke, til meget få linjer, som er mere generelle og har den øgede fleksibilitet, som vi fra bl.a. Venstres side efterspørger.
Frank Aaen (EL), 1998-12-04:
Jeg stillede et spørgsmål, som skatteministeren ikke havde mulighed for at høre på grund af gruppearbejde, og derfor vil jeg gerne gentage det, selv om det selvfølgelig er lidt polemisk, men jeg mener alligevel, der er en kerne af rigtighed i det: Når nu det her arbejdsmarkedsbidrag bliver fjernet, så bidrager arbejdsgiverne her i landet ikke med én krone - ikke med én krone - til finansieringen af arbejdsmarkedsudgifterne, dagpengene.
Aaja Chemnitz (IA), 2025-06-03:
Jeg har det lidt sådan, at jeg tror, at folk er mere optaget af, om hjælpen kommer, end hvor den kommer fra, og derfor tænker jeg, at hvis du er syg, eller hvis din mor eller far er syg med kræft, eller dit barn har en psykiatrisk diagnose og du nærmest ikke engang kan få barnet diagnosticeret eller få hjælp til barnet, tror jeg sådan set, at man ønsker, at der er nogen, der handler på det.
Villy Søvndal (SF), 1999-02-26:
Det betyder, at når vi har advaret og advaret og advaret, når vi har forebygget og forebygget og forebygget, og når vi har behandlet og behandlet og behandlet, har vi en gruppe, vi ikke kan nå, og det er den meget præcise diskussion, vi har i dag: Hvad stiller vi så op med dem?
Jacob Buksti (S), 2001-04-27:
Så jeg mener, at der er en række klare fordele ved projektet, netop også når projektet ses i den sammenhæng, det indgår i, nemlig som et trin i løsningen af de helt afgørende problemer, som eksisterer, ikke bare for den københavnske pendlertrafik, men også for den overordnede fjerntrafik.
Jørn Jespersen (SF), 2002-11-28:
Ville det ikke være fornuftigt at få lagt niveauet fast sammen med nogle partier, der er reelt interesserede i udviklingsbistanden og dens kvalitet? Vi deltager gerne i den debat, hvis vi bliver inviteret, men hidtil har man ensidigt skåret ned sammen med Dansk Folkeparti uden at kigge på kvaliteten.
Leif Mikkelsen (V), 2005-06-02:
Med hensyn til tryghedsaftalen og enkeltord må fru Margrethe Vestager bekræfte, at de aftaler, der er truffet, betyder, at man stemmer for lovforslaget, og at man er enig i, at der er skabt den nødvendige tryghedsaftale for personalet.
Simon Emil Ammitzbøll (LA), 2013-02-08:
Og så håber jeg selvfølgelig, at Dansk Folkeparti strammer deres synspunkter i forhold til udvisning af kriminelle udlændinge, for jeg deltog i en debat i august sidste år med fru Pia Kjærsgaard på Deadline, og der kunne jeg forstå, at fru Pia Kjærsgaard mener, at Liberal Alliance går lige langt nok.
Pernille Skipper (EL), 2014-01-31:
Der ændres i reglerne for, hvad for nogle myndigheder der skal sikre, at offentligheden kan få indsigt i en fonds virke, og her udtrykkes der bekymringer i høringssvarene, hvilket betyder, at vi selvfølgelig skal være sikre på, at der ikke er nogen af de oplysninger, der i dag er tilgængelige for offentligheden, som falder mellem to stole, så åbenheden reelt vil blive begrænset.
Joachim B. Olsen (LA), 2012-06-11:
På den baggrund er vi også glade for at se, at De Konservative har fremsat forslag om at udvide behandlingen med lægeordineret heroin og i øvrigt også har fremsat forslag om at give stofbrugerne krav på hurtigt at blive tilset af en læge, ligesom De Konservative ønsker at give stofmisbrugerne en egentlig behandlingsgaranti i forhold til også den lægelige behandling.
Elisabeth Arnold (RV), 1998-11-27:
Jeg synes hellere, man skulle vende det om og gå ud i åben konkurrence og prøve at lave noget offentlighed omkring de svarfrister, der faktisk er, og prøve at lave nogle præmieringer eller god, positiv omtale af forvaltninger og af kommuner, som er effektive, som er servicemindede, og som giver deres borgere et hurtigt svar.
Marianne Jelved (RV), 2011-05-10:
Heri ligger jo bl.a. en mulighed for at give udenlandske forældre mulighed for, at deres børn går i en dansk folkeskole, men bliver undervist på f.eks. engelsk, og at de også skal kunne gå op til afgangsprøven – i det danske stof, selvfølgelig, det, der er den danske skoles undervisningsstof – på et andet sprog end dansk.
Rasmus Prehn (S), 2013-11-21:
Hvis det er, at vi vil have et postvæsen, der også er rentabelt i fremtiden, så er vi selvfølgelig nødt til at tage bestik af det, og det er det, som det her lovforslag lægger op til, nemlig at Post Danmark får mulighed for at justere arbejdsforholdene, så de passer bedre til nye udfordringer.
Anders Fogh Rasmussen (V), 2002-01-16:
Må jeg så sige til hr. Thulesen Dahl med hensyn til familiesammenføringsdirektivet - nu ligger det ganske vist uden for rammerne af spørgsmålet, men jeg svarer alligevel gerne på det: Det er jo ikke rigtigt, som hr. Thulesen Dahl siger, at det er pragtfuldt for Danmark at være uden for den beslutning.
Andreas Steenberg (RV), 2015-12-21:
Det ændringsforslag blev desværre stemt ned, og derfor har vi skullet tage stilling til lovforslaget, som det ligger, og vi har i Det Radikale Venstre besluttet at stemme for lovforslaget for at være på borgernes side, i forhold til om skattevæsenet bare kan gå ind i folks haver og lave kontrol.
René Gade (ALT), 2016-05-19:
Det, der er så presserende ved det her beslutningsforslag – og det er også derfor, det er interessant at få det op – er jo, at den ulighed, som Enhedslisten bl.a. taler om, og den sociale dumping, der kan forekomme, når der bliver anvendt deleøkonomiske tjenester, pirattjenester, og hvad vi nu end kalder det, sker lige nu.
Elsebeth Gerner Nielsen (RV), 2003-05-12:
Men som hr. Jørn Jespersen også var inde på, har vi aldrig set værre iltsvind, end vi gjorde sidste år, og samtidig kan vi konstatere, som miljøministeren siger, at der er en pukkel af ansøgninger på amternes borde, og det er baggrunden for, at vi er kommet med det her forslag. Hr. Keld Albrechtsen udtrykte bekymring over, at vi ender med at spilde milliarder af kroner i produktionsanlæg, og jeg er fuldstændig enig.